En o decenio de 1980 creixió o nacionalismo serbio en tot o territorio de l'antiga Yugoslavia, incluyiu Montenegro. Quan en 1991 encomienza a descomposición d'a Republica Federal Socialista de Yugoslavia, y Montenegro permaneixe sin independizar-se y participa contra os crovates de Ragusa y Konavle en a Guerra d'independencia crovata chunto con os serbos d'Herzegovina oriental y l'Exercito Federal Yugoslavo. O desarrollo d'as guerras yugoslavas de secesión fació creixer entre os montenegrins un deseyo de desvinclar-se de Serbia, que heba quedau aislada y desprestichiada internacionalment. Muitos montenegrins reivindicoron a existencia d'una nacionalidat montenegrina diferent d'a nacionalidat serbisca y amaneixió un montenegrismo que levó a la independencia de Montenegro en 2006. En o sieglo XXI ha creixiu en Montenegro a influencia rusa, notable en o sector turistico.